《庚戌五月十三夜梦侍读先生枕上成诗》
元代·牛谅

出使艰虞万里同，归期日日待秋风。
宁知永诀蛮江上，才得相逢客梦中。
岸帻尚看头似雪，掀髯犹觉气如虹。
起来抆泪凭阑久，落月啼鏚绕殡宫。

作者简介：初山东东平人，寓居吴兴，字士良。洪武元年举秀才。为翰林典簿，奉使安南。六年，累迁至礼部尚书，参预制定明代礼仪制度。后以不称职罢。有《尚友斋集》。